Прафесійны квест Grodno Prof Quest, які быў зладжаны для школ Ленінскага раёна Гродна ў рамках “Прафесійнай суботы”, спалучыў рысы вучэбнага, тэматычнага, гістарычнага і камандастваральнага квеста. Паколькі гэтае падарожжа было абмежавана тэрытарыяльна, асновай маршрутнага ліста стала карта Гродна, на якую ўдзельнікі павінны былі наклеіць лагатыпы 8 прадпрыемстваў горада. Вядома, гэта толькі частка таго, аб чым хацелася расказаць, таму дадатковыя пытанні, на якія ў канцы гульні адказвалі капітаны каманд, не толькі дазволілі вылучыць пераможцу, але і пашырылі веды падлеткаў аб прафесійным свеце Гродна.